# Menu-barra nagusia erabiltzea

MATE paneleko menu-barra nola erabili azaltzen da kapitulu honetan.

MATEn sartzeko puntu nagusietako bat da paneleko menu-barra. Erabili Aplikazioak menua aplikazioak abiarazteko, Lekuak ordenagailuko edo sareko kokalekuak irekitzeko, Sistema sistema pertsonalizatzeko, MATEren laguntza eskuratzeko, eta MATEtik irteteko edo ordenagailua itzaltzeko.

Ondoko atalek hiru menu horiek azaltzen dituzte.

By default, the panel menubar is on the top-panel>. But like any other panel object, you can move the menubar to another panel, or have more than one instance of the menubar in your panels. For more on this, see panel-menus.

## Aplikazioak menua

Aplikazioak menuak azpimenuen hierarkia du, eta hortik MATEren aplikazio eta hobespen-tresna estandarrak abiaraz ditzakezu.

Azpimenu bakoitza kategoria bati dagokio. Adibidez, Soinua eta bideoa azpimenuan, CDak erreproduzitzeko eta soinua grabatzeko aplikazioak aurkituko dituzu.

Aplikazio bat abiarazteko, egin urrats hauek:

1. Ireki Aplikazioak menuaren gainean klik eginez.

2. Eraman sagua menuan beherantz, erabili nahi duzun aplikazioa daukan kategoriara. Azpimenu bakoitza ireki egingo da, kategoriaren gainean sagua pasatzean.

3. Egin klik aplikazioaren menu-elementuan.

Aplikazio berria instalatzen duzunean, automatikoki gehitzen zaio Aplikazioak menuari dagokion kategorian. Adibidez, istanteko mezularitzako aplikazio bat instalatzen baduzu, VoIP aplikazio bat edo FTP bezero bat instalatzen baduzu, Internet azpimenuan aurkituko duzu.

## Lekuak menua

Lekuak menuak ordenagailuko eta sare lokaleko leku askotara joateko modu azkarra eskaintzen du. Lekuak menuak elementu hauek irekitzeko aukera ematen dizu:

- Your Home folder

- Mahaigainaren karpeta, mahaigainean bistaratzen diren elementuei dagokie.

- Caja-eko laster-marketako elementuak. Informazio gehiago nahi izanez gero, ikusi caja-bookmarks.

- Ordenagailua. Unitate guztiak erakusten ditu.

- Caja CD/DVD sortzailea. Informazio gehiago nahi izanez gero, ikusi caja-cdwriter.

- Sare lokala. Informazio gehiago nahi izanez gero, ikusi caja-accessnetwork.

Menuko azken hiru elementuek ekintzak egiten dituzte kokalekuak ireki baino.

- Konektatu zerbitzarira aukerak sareko zerbitzari bat aukeratzeko bide ematen dizu. Informazio gehiago nahi izanez gero, ikusi caja-server-connect.

- Bilatu fitxategiak aukerak ordenagailuan fitxategiak bilatzeko aukera ematen dizu. Honi buruz gehiago jakiteko, ikusi Fitxategiak bilatzeko eskuliburua.

- Azken dokumentuak azpimenuak duela gutxi irekitako dokumentuak zerrendatzeko aukera ematen dizu. Azpimenuko azken sarrerak garbitu egiten du zerrenda.

## Sistema menua

Sistema menuak aukera ematen dizu MATE mahaigainaren hobespenak ezartzeko, MATEren erabilerari buruzko laguntza eskuratzeko, eta MATEtik irteteko edo ordenagailua itzaltzeko.

- Kontrol-zentroa izeneko elementuak ordenagailua konfiguratzeko hobespen-tresnak dauzka. Hobespen-tresna horien erabilerari buruzko informazio gehiago nahi izanez gero, ikusi prefs.

- Laguntza elementuak Laguntza-arakatzailea abiarazten du.

- MATEri buruz elementuak MATEri buruzko sarrera laburra, MATEren webgunearen estekak eta kredituak ditu.

- Blokeatu pantaila komandoak pantaila-babeslea abiarazten du, eta zure pasahitza eskatzen du mahaigainera itzultzeko. Informazio gehiago nahi izanez gero, ikusi lock-screen.

- Hautatu Amaitu saioa MATEtik irteteko, edo erabiltzailez aldatzeko.

- Hautatu Itzali MATE saioa amaitu eta ordenagailua itzaltzeko edo berrabiarazteko.

Informazio gehiago nahi izanez gero saioa amaitzeari edo ordenagailua itzaltzeari buruz, ikusi shutdown.

## Panelaren menu-barra pertsonalizatzea

Menu hauen edukia alda dezakezu:

- Aplikazioak menua

- Sistema Hobespenak azpimenua

- Sistema Administrazioa azpimenua

Menu horietako elementuak editatzeko, egin klik eskuineko botoiarekin panelaren menu-barran, eta hautatu Editatu menuak. Menu-diseinuaren leihoa irekiko da.

Menu-diseinuaren leihoak menuak zerrendatzen ditu ezkerreko panelean. Azpimenuak bistaratzeko edo ezkutatzeko, egin klik gezi zabaltzaileetan. Aukeratu ezkerreko paneleko menu bat bere elementuak eskuineko panelean zerrendatuta bistaratzeko.

Menu batetik elementu bat kentzeko, desautatu zerrendan. Elementua berriro gehi daiteke menuan, berriro hautatuz.