# ทักษะเบื้องต้น

บทนี้จะแนะนำทักษะเบื้องต้นที่จำเป็นสำหรับการใช้งานเดสก์ท็อป MATE

## ทักษะการใช้เมาส์

หัวข้อนี้จะอธิบายหน้าที่ของปุ่มต่าง ๆ ของเมาส์ และความหมายของตัวชี้แบบต่าง ๆ

เมาส์เป็นอุปกรณ์ชี้ตำแหน่งที่คุณสามารถใช้เลื่อนตัวชี้เมาส์ไปมาบนหน้าจอ ตัวชี้เมาส์โดยปกติจะเป็นรูปลูกศรเล็ก ๆ ที่ใช้ชี้ไปยังวัตถุต่าง ๆ ที่แสดงบนหน้าจอ การกดปุ่มเมาส์จะกระทำการบางอย่างกับวัตถุที่ตัวชี้เมาส์ชี้อยู่ ขึ้นอยู่กับปุ่มที่กด

### ข้อตกลงเกี่ยวกับปุ่มเมาส์

คำแนะนำต่าง ๆ ในคู่มือนี้ ใช้สำหรับเมาส์ที่มีสามปุ่ม และสำหรับผู้ถนัดขวา ซึ่งเป็นเมาส์ชนิดที่พบบ่อยที่สุด ถ้าคุณใช้เมาส์ชนิดอื่น หรืออุปกรณ์ชี้ตำแหน่งแบบอื่น คุณก็ควรหาตำแหน่งของปุ่มที่ตรงกันในอุปกรณ์ของคุณ ถ้าคุณใช้เมาส์มือซ้าย ก็กรุณาอ่านย่อหน้าที่เกี่ยวกับการตั้งค่ามือถนัดเมาส์ด้านล่างนี้

ถ้าคุณตั้งค่าเมาส์ของคุณให้เป็นเมาส์มือซ้าย คุณก็ควรใช้ปุ่มเมาส์กลับด้านกับข้อตกลงต่าง ๆ ที่ใช้ในคู่มือนี้ รวมทั้งกับเอกสารส่วนใหญ่ของโปรแกรมต่าง ๆ ด้วย

เมาส์บางชนิดไม่มีปุ่มกลาง ถ้าคุณมีเมาส์ที่มีสองปุ่ม คุณก็อาจตั้งค่าในระบบของคุณให้ใช้ การผสมปุ่ม เพื่อสังเคราะห์การกดเมาส์ปุ่มกลางได้ ถ้ามีการผสมปุ่ม คุณสามารถกดเมาส์ปุ่มซ้ายและขวาพร้อมกันเพื่อแทนการกดปุ่มกลางได้ แต่การใช้เมาส์ปุ่มกลางก็ไม่ได้จำเป็นต่อการใช้ MATE แต่อย่างใด

ข้อตกลงเรื่องการใช้ปุ่มเมาส์ในคู่มือนี้คือ:

ปุ่มซ้ายเมาส์

- ปุ่มที่อยู่ด้านซ้ายของตัวเมาส์ เป็นปุ่มหลักของเมาส์ ใช้ในการเลือก เรียกทำงาน กดปุ่มกด ฯลฯ เมื่อคุณถูกบอกให้ "คลิก" ก็จะหมายความว่าให้คลิกด้วยปุ่มซ้าย นอกจากจะระบุเป็นอย่างอื่น

ปุ่มกลางเมาส์

- ปุ่มกลางของเมาส์ โดยในเมาส์จำนวนมากจะเป็นล้อหมุน ล้อหมุนดังกล่าวสามารถกดลงได้ เพื่อเป็นการกดปุ่มกลางของเมาส์

ปุ่มขวาเมาส์

- ปุ่มที่อยู่ด้านขวาของตัวเมาส์ บ่อยครั้งที่ปุ่มนี้จะใช้แสดงเมนูตามบริบทของวัตถุที่ตัวชี้ชี้อยู่

คุณสามารถใช้ การปรับแต่งเมาส์ ได้ ถ้าต้องการกลับด้านของปุ่มเมาส์เพื่อใช้เมาส์มือซ้าย และเมื่อกลับด้านแล้ว คุณก็จะต้องกลับด้านการกดปุ่มจากข้อตกลงที่ใช้ในคู่มือนี้ รวมทั้งในเอกสารอื่นของ MATE ด้วย ดูข้อมูลเพิ่มเติมเกี่ยวกับการปรับแต่งเมาส์ได้ที่ prefs-mouse

### การกระทำเกี่ยวกับเมาส์

เราจะใช้ข้อตกลงต่อไปนี้ในคู่มือนี้เมื่อกล่าวถึงการกระทำต่าง ๆ ที่คุณจะทำกับเมาส์:

การกระทำ | ความหมาย
คลิก | กดปุ่มซ้ายของเมาส์แล้วปล่อย โดยไม่มีการเลื่อนเมาส์
คลิกซ้าย | เหมือนกับ คลิก คำว่า 'คลิกซ้าย' จะใช้เฉพาะในกรณีที่อาจมีความสับสนกับ คลิกขวา
คลิกกลาง | กดปุ่มกลางของเมาส์แล้วปล่อย โดยไม่มีการเลื่อนเมาส์
คลิกขวา | กดปุ่มขวาของเมาส์แล้วปล่อย โดยไม่มีการเลื่อนเมาส์
ดับเบิลคลิก | กดและปล่อยปุ่มซ้ายของเมาส์สองครั้งติด ๆ กัน โดยไม่มีการเลื่อนเมาส์ คุณสามารถตั้งค่าความไวของดับเบิลคลิกได้โดยเปลี่ยนค่า ความเร็วของดับเบิลคลิก: ดูข้อมูลเพิ่มเติมได้จาก prefs-mouse
Click-and-drag | กดปุ่มซ้ายเมาส์ค้างโดยไม่ปล่อย เลื่อนเมาส์ไปในขณะที่ยังกดค้างอยู่นั้น แล้วปล่อยปุ่มในที่สุด Dragging with the mouse is used in many different contexts. This moves an object around the screen with the mouse. The object is dropped at the location where the mouse button is released. This action is also called drag-and-drop. Clicking on an element of the interface to move it is sometimes called a grab. ตัวอย่างเช่น คุณสามารถเปลี่ยนตำแหน่งของหน้าต่างได้ โดยจับแถบชื่อหน้าต่างลากไป หรือย้ายแฟ้มได้ โดยลากไอคอนของแฟ้มจากหน้าต่างหนึ่งไปวางในอีกหน้าต่างหนึ่ง การลากโดยปกติจะใช้ปุ่มซ้ายของเมาส์ แต่ก็มีบ้างที่ใช้ปุ่มกลางเพื่อให้เป็นการลากอีกแบบหนึ่งที่ต่างออกไป
คลิกค้าง | กดปุ่มซ้ายเมาส์โดยไม่ปล่อย

คุณสามารถกระทำสิ่งต่อไปนี้ได้โดยใช้เมาส์:

ปุ่มซ้ายเมาส์

- - เลือกข้อความ

  - เลือกรายการ

  - ลากรายการ

  - เรียกใช้รายการ

ปุ่มกลางเมาส์

- - แปะข้อความ

  - ย้ายรายการ

  - ย้ายหน้าต่างไปด้านหลัง

ปุ่มขวาเมาส์

- ใช้ปุ่มขวาเมาส์เปิดเมนูตามบริบทของรายการถ้ามีเมนูสำหรับรายการนั้น สำหรับรายการส่วนใหญ่แล้ว คุณสามารถใช้ปุ่มลัด Shift F10 เพื่อเปิดเมนูตามบริบทของรายการ หลังจากที่รายการนั้นถูกเลือกแล้วได้เช่นกัน

ตัวอย่างเช่น ในขณะที่ดูรายชื่อแฟ้มในโปรแกรมจัดการแฟ้ม คุณสามารถเลือกแฟ้มโดยคลิกด้วยปุ่มซ้ายเมาส์ และเปิดแฟ้มได้โดยดับเบิลคลิกด้วยปุ่มซ้ายเมาส์ การคลิกด้วยปุ่มขวาเมาส์จะเปิดเมนูตามบริบทของแฟ้มนั้น

ในโปรแกรมส่วนใหญ่ คุณสามารถเลือกข้อความด้วยปุ่มซ้ายเมาส์ แล้วแปะข้อความนั้นลงในอีกโปรแกรมหนึ่งได้โดยใช้ปุ่มกลาง การแปะนี้เรียกว่าการแปะสิ่งที่เลือกโดยตรง (primary selection paste) ซึ่งจะทำงานแยกต่างหากจากการใช้คลิปบอร์ดตามปกติ

การเลือกมากกว่าหนึ่งรายการ ทำได้โดยกดปุ่ม Ctrl ค้างไว้ แล้วเลือกเพิ่มทีละรายการ หรือกดปุ่ม Shift ค้างไว้ เพื่อเลือกรายการเป็นช่วง นอกจากนี้ คุณยังสามารถลาก กล่องขอบเขต เพื่อเลือกหลายรายการได้ โดยเริ่มลากจากพื้นที่ว่างรอบ ๆ รายการทั้งหลาย แล้วลากเพื่อสร้างขอบเขตรูปสี่เหลี่ยมผืนผ้าล้อมรอบรายการที่ต้องการ

### ตัวชี้เมาส์

ในระหว่างที่คุณใช้เมาส์ รูปร่างของตัวชี้เมาส์สามารถเปลี่ยนแปลงได้ รูปร่างของตัวชี้จะบอกข้อมูลเกี่ยวกับการกระทำ ตำแหน่งที่ตั้ง หรือสถานะบางอย่าง

ตัวชี้เมาส์ต่อไปนี้จะแสดงเมื่อเมาส์เคลื่อนไปอยู่ในส่วนต่าง ๆ ของหน้าจอ

Your mouse pointers will differ from those shown here if you are using a different pointer theme. Your distributor or vendor may have set a different default theme.

Normal pointer. Normal pointer

- ตัวชี้นี้จะปรากฏขณะใช้เมาส์ตามปกติ

Busy pointer. Busy pointer

- ตัวชี้นี้จะปรากฏบนหน้าต่างที่กำลังทำงานบางอย่าง คุณไม่สามารถใช้เมาส์สั่งงานหน้าต่างดังกล่าวได้ แต่คุณสามารถเลื่อนเมาส์ไปสั่งงานหน้าต่างอื่นได้

Resize pointer. Resize pointer

- ตัวชี้นี้บ่งบอกว่าคุณสามารถจับยึดเครื่องมือควบคุมนั้นเพื่อปรับขนาดส่วนต่าง ๆ ของส่วนติดต่อผู้ใช้ได้ ตัวชี้นี้จะปรากฏบนกรอบหน้าต่าง และบนมือจับปรับขนาดระหว่างช่องในหน้าต่าง ทิศทางของลูกศรจะบ่งบอกทิศทางที่สามารถปรับขนาดได้

Hand pointer Hand pointer

- ตัวชี้นี้จะปรากฏเมื่อคุณเลื่อนเมาส์ไปอยู่บน ลิงก์ไฮเพอร์เท็กซ์ ในหน้าเว็บ เป็นต้น ตัวชี้นี้บ่งบอกว่าคุณสามารถคลิกเพื่อเปิดเอกสารใหม่ หรือกระทำการบางอย่างได้

I-beam pointer I-beam pointer

- ตัวชี้นี้จะแสดงเมื่อเมาส์ไปอยู่บนข้อความที่คุณสามารถเลือกหรือแก้ไขได้ คุณสามารถคลิกเพื่อกำหนดตำแหน่งเคอร์เซอร์เพื่อป้อนข้อความ หรือสามารถลากเพื่อเลือกข้อความได้

ตัวชี้เมาส์ต่อไปนี้จะแสดงขณะลากรายการเช่นแฟ้มหรือข้อความ โดยจะบ่งบอกผลของการปล่อยปุ่มเมาส์เพื่อวางวัตถุที่กำลังลาก

Move pointer. Move pointer

- ตัวชี้นี้บ่งบอกว่า เมื่อคุณวางวัตถุ วัตถุนั้นจะถูกย้ายจากตำแหน่งเดิมมาที่ตำแหน่งใหม่

Copy pointer. Copy pointer

- ตัวชี้นี้บ่งบอกว่า เมื่อคุณวางวัตถุ จะสร้างสำเนาของวัตถุนั้นในที่ที่คุณวาง

Symbolic link pointer. Symbolic link pointer

- ตัวชี้นี้บ่งบอกว่า เมื่อคุณวางวัตถุ จะสร้าง จุดเชื่อมโยง ไปยังวัตถุนั้นในที่ที่คุณวาง จุดเชื่อมโยง (symbolic link) เป็นแฟ้มชนิดพิเศษที่ชี้ไปยังแฟ้มหรือโฟลเดอร์อื่น ดูข้อมูลเพิ่มเติมได้จาก caja-symlink

Ask pointer. Ask pointer

- ตัวชี้นี้บ่งบอกว่า เมื่อคุณวางวัตถุ จะถามว่าคุณต้องการทำอะไร จะมีเมนูเปิดขึ้นเพื่อให้คุณเลือกการกระทำที่ต้องการ เช่น คุณอาจย้าย คัดลอก หรือสร้างจุดเชื่อมโยงก็ได้

Not available pointer. Not available pointer

- ตัวชี้นี้บ่งบอกว่า คุณไม่สามารถวางวัตถุที่ตำแหน่งนั้นได้ การปล่อยปุ่มเมาส์จะไม่มีผลอะไร วัตถุที่ลากจะกลับไปที่จุดตั้งต้นเหมือนเดิม

Move panel object pointer. Move panel object pointer

- ตัวชี้นี้จะปรากฏขณะลากพาเนลหรือวัตถุพาเนลด้วยปุ่มกลางเมาส์ ดูข้อมูลเพิ่มเติมเกี่ยวกับพาเนลได้ที่ panels

Move window pointer. Move window pointer

- ตัวชี้นี้จะปรากฏขณะลากย้ายหน้าต่าง ดูข้อมูลเพิ่มเติมเกี่ยวกับการย้ายหน้าต่างได้ที่ windows-manipulating

## ทักษะการใช้แป้นพิมพ์

การสั่งงานเกือบทุกอย่างที่คุณทำด้วยเมาส์ได้ สามารถสั่งด้วยแป้นพิมพ์ได้เช่นกัน ปุ่มลัด (Shortcut keys) คือปุ่มที่ช่วยให้คุณสั่งงานอย่างเร็วได้

คุณสามารถใช้ปุ่มลัดสั่งงานทั่วไปสำหรับเดสก์ท็อป MATE และสั่งงานส่วนติดต่อต่าง ๆ อย่างพาเนลและหน้าต่างได้ รวมทั้งใช้ในโปรแกรมต่าง ๆ ได้ด้วย การปรับเปลี่ยนปุ่มลัด ทำได้โดยใช้เครื่องมือปรับแต่ง ปุ่มลัด ดูข้อมูลเพิ่มเติมเกี่ยวกับการปรับแต่งปุ่มลัดได้ที่ prefs-keyboard-shortcuts

แป้นพิมพ์พีซีจำนวนมากจะมีปุ่มพิเศษสองปุ่มสำหรับระบบปฏิบัติการวินโดวส์ คือปุ่มที่มีโลโก้ของ Microsoft Windows™ และปุ่มสำหรับเปิดเมนูตามบริบท

ใน MATE ปุ่มวินโดวส์มักจะถูกตั้งค่าให้ใช้เป็นปุ่มประกอบเพิ่มเติม เรียกว่า ปุ่มซูเปอร์ ส่วนปุ่มเมนูบริบทก็สามารถใช้เปิดเมนูตามบริบทของรายการที่เลือกอยู่ได้ เหมือนกับการใช้ปุ่มลัด Shift F10 นั่นเอง

คุณสามารถปรับแต่งเดสก์ท็อป MATE ให้ใช้เทคโนโลยีสิ่งอำนวยความสะดวกสำหรับแป้นพิมพ์ได้ ดูข้อมูลเพิ่มเติมเกี่ยวกับเทคโนโลยีสิ่งอำนวยความสะดวกสำหรับแป้นพิมพ์ได้ที่ prefs-keyboard-a11y

หัวข้อต่าง ๆ ต่อไปนี้จะอธิบายปุ่มลัดที่คุณสามารถใช้ได้ทั่วทั้งเดสก์ท็อปและโปรแกรมต่าง ๆ

### ปุ่มลัดสำหรับทั้งเดสก์ท็อป

ปุ่มลัดสำหรับทั้งเดสก์ท็อปจะช่วยให้คุณใช้แป้นพิมพ์สั่งงานต่าง ๆ เกี่ยวกับเดสก์ท็อป ไม่ใช่การสั่งงานสำหรับหน้าต่างหรือโปรแกรมปัจจุบัน ตารางต่อไปนี้แสดงรายชื่อบางส่วนของปุ่มลัดสำหรับทั้งเดสก์ท็อป

ปุ่มลัด | หน้าที่
Alt F1 | เปิดเมนู โปรแกรม
Alt F2 | เปิดกล่องโต้ตอบ เรียกโปรแกรม ดูข้อมูลเพิ่มเติมได้ที่ tools-run-app
Print Screen | จับภาพหน้าจอของพื้นโต๊ะทั้งหมด ดูข้อมูลเพิ่มเติมได้ที่ tools-screenshot
Alt Print Screen | จับภาพหน้าจอของหน้าต่างที่ได้โฟกัสอยู่
Ctrl Alt Arrow keys | สลับไปยังพื้นที่ทำงานที่อยู่ในทิศทางที่ระบุเมื่อเทียบกับพื้นที่ทำงานปัจจุบัน ดูข้อมูลเพิ่มเติมเกี่ยวกับการใช้พื้นที่ทำงานหลายอันได้ที่ overview-workspaces
Ctrl Alt D | ย่อเก็บหน้าต่างทั้งหมดและโฟกัสไปที่พื้นโต๊ะ
Alt Tab | เลือกสลับหน้าต่าง รายชื่อหน้าต่างที่คุณสามารถเลือกได้จะปรากฏ ปล่อยปุ่มเมื่อได้หน้าต่างที่ต้องการ คุณสามารถกดปุ่ม Shift เพื่อวนหาหน้าต่างในทิศทางย้อนกลับได้
Ctrl Alt Tab | สลับโฟกัสไปมาระหว่างพาเนลและพื้นโต๊ะ รายชื่อของรายการที่คุณสามารถเลือกได้จะปรากฏ ปล่อยปุ่มเมื่อได้รายการที่ต้องการ คุณสามารถกดปุ่ม Shift เพื่อวนหารายการในทิศทางย้อนกลับได้

### ปุ่มลัดสำหรับหน้าต่าง

ปุ่มลัดสำหรับหน้าต่างจะช่วยให้คุณใช้แป้นพิมพ์สั่งงานต่าง ๆ กับหน้าต่างที่กำลังได้โฟกัส ตารางต่อไปนี้แสดงรายชื่อบางส่วนของปุ่มลัดสำหรับหน้าต่าง

ปุ่มลัด | หน้าที่
Alt Tab | เลือกสลับหน้าต่าง รายชื่อหน้าต่างที่คุณสามารถเลือกได้จะปรากฏ ปล่อยปุ่มเมื่อได้หน้าต่างที่ต้องการ คุณสามารถกดปุ่ม Shift เพื่อวนหาหน้าต่างในทิศทางย้อนกลับได้
Alt F4 | ปิดหน้าต่างปัจจุบันที่ได้โฟกัสอยู่
Alt F5 | เลิกขยายแผ่หน้าต่าง ถ้ากำลังขยายแผ่อยู่
Alt F7 | ย้ายหน้าต่างปัจจุบันที่ได้โฟกัสอยู่ หลังจากกดปุ่มลัดนี้แล้ว คุณสามารถย้ายหน้าต่างโดยใช้เมาส์หรือปุ่มลูกศรก็ได้ เมื่อได้ตำแหน่งที่ต้องการแล้ว จบการย้ายได้โดยคลิกเมาส์หรือกดปุ่มใดก็ได้บนแป้นพิมพ์
Alt F8 | ปรับขนาดหน้าต่างปัจจุบันที่ได้โฟกัสอยู่ หลังจากกดปุ่มลัดนี้แล้ว คุณสามารถปรับขนาดหน้าต่างโดยใช้เมาส์หรือปุ่มลูกศรก็ได้ เมื่อได้ขนาดที่ต้องการแล้ว จบการปรับขนาดได้โดยคลิกเมาส์หรือกดปุ่มใดก็ได้บนแป้นพิมพ์
Alt F9 | ย่อเก็บหน้าต่างปัจจุบัน
Alt F10 | ขยายแผ่หน้าต่างปัจจุบัน
Alt spacebar | เปิดเมนูหน้าต่างสำหรับหน้าต่างปัจจุบัน เมนูหน้าต่างจะช่วยให้คุณสั่งกระทำการต่าง ๆ กับหน้าต่างได้ เช่น ย่อเก็บ ย้ายไปพื้นที่ทำงานอื่น หรือปิดหน้าต่าง
Shift Ctrl Alt Arrow keys | ย้ายหน้าต่างปัจจุบันไปยังพื้นที่ทำงานอื่นในทิศทางที่กำหนด ดูข้อมูลเพิ่มเติมเกี่ยวกับการใช้พื้นที่ทำงานหลายอันได้ที่ overview-workspaces

### ปุ่มลัดสำหรับโปรแกรม

ปุ่มลัดสำหรับโปรแกรมช่วยคุณสั่งงานต่าง ๆ กับโปรแกรม โดยสามารถสั่งได้เร็วกว่าการใช้เมาส์ ตารางต่อไปนี้แสดงปุ่มลัดพื้นฐานสำหรับโปรแกรม:

ปุ่มลัด | การกระทำ
Ctrl N | สร้างเอกสารหรือหน้าต่างใหม่
Ctrl X | ตัดข้อความหรือพื้นที่ที่เลือก แล้วเก็บไว้ในคลิปบอร์ด
Ctrl C | คัดลอกข้อความหรือพื้นที่ที่เลือกเข้าในคลิปบอร์ด
Ctrl V | แปะเนื้อหาจากคลิปบอร์ด
Ctrl Z | เรียกคืนการกระทำล่าสุด
Ctrl S | บันทึกเอกสารปัจจุบันลงดิสก์
F1 | เปิดเอกสารคู่มือวิธีใช้สำหรับโปรแกรม

นอกจากปุ่มลัดเหล่านี้แล้ว ทุกโปรแกรมยังรองรับชุดปุ่มที่ใช้ท่องดูและสั่งงานส่วนติดต่อผู้ใช้ โดยปุ่มเหล่านี้สามารถช่วยคุณทำงานต่าง ๆ ที่โดยปกติคุณอาจจะสั่งด้วยเมาส์ ตารางต่อไปนี้อธิบายบางส่วนของปุ่มควบคุมส่วนติดต่อผู้ใช้:

ปุ่ม | การกระทำ
ปุ่มลูกศรหรือ Tab | ย้ายไปมาในรายการต่าง ๆ ในส่วนติดต่อผู้ใช้ หรือในรายชื่อ
Enter หรือ spacebar | เรียกใช้หรือเลือกรายการ
F10 | เปิดเมนูซ้ายสุดของหน้าต่างโปรแกรม
Shift F10 | เปิดเมนูตามบริบทของรายการที่เลือก
Esc | ปิดเมนูโดยไม่เลือกรายการใด หรือยกเลิกการลาก

### คีย์ด่วน

แถบเมนู คือแถบที่อยู่บนสุดของหน้าต่างซึ่งบรรจุเมนูสำหรับโปรแกรม คีย์ด่วน (access key) คือตัวอักษรที่ขีดเส้นใต้ในแถบเมนู เมนู หรือกล่องโต้ตอบ ซึ่งคุณสามารถใช้สั่งกระทำการได้ บนแถบเมนู คีย์ด่วนสำหรับแต่ละเมนูจะขีดเส้นใต้ไว้

การเปิดเมนูด้วยคีย์ด่วน ทำได้โดยกด Alt ค้างไว้ แล้วกดอักขระคีย์ด่วน แต่เมื่อเปิดเมนูแล้ว คุณสามารถเลือกรายการในเมนูได้โดยแค่กดคีย์ด่วนของรายการที่ต้องการ (ไม่ต้องใช้ Alt)

ตัวอย่างเช่น ในการเปิดหน้าต่างใหม่ในโปรแกรม Yelp คุณก็กด Alt ฟ ตามด้วย ห เพื่อเรียกรายการเมนู หน้าต่างใหม่

นอกจากนี้ คุณยังสามารถใช้คีย์ด่วนในการเข้าถึงองค์ประกอบต่าง ๆ ในกล่องโต้ตอบได้ด้วย ในกล่องโต้ตอบ องค์ประกอบส่วนใหญ่จะขีดเส้นใต้ตัวอักษรไว้ตัวหนึ่ง คุณสามารถเข้าถึงองค์ประกอบในกล่องโต้ตอบได้โดยกด Alt ค้างไว้ แล้วกดอักษรที่เป็นคีย์ด่วนนั้น